No Doubt

No Doubt er eit amerikansk band frå Anaheim i California, som speler ska og alternativ rock-musikk. Bandet har vunne to grammyprisar og har selt 27 mill. album på verdsbasis.

 Karriere 
No Doubt blei danna i 1987 av syskenparet Gwen og Eric Stefani og av John Spence, der alle var sterkt inspirerte av Madness. Gruppa gjekk gjennom nokre utskiftingar, m.a. etter John Spence tok livet av seg. I 1992 gav ho ut debutalbumet sitt No Doubt. Plata, som blanda pop og ska, drukna i den pågåande grunge-bølga, og gruppa blei droppa av plateselskapet sitt.

Etter å ha sendt ut den kanta og punk-inspirerte The Beacon Street Collection sjølv fekk gruppa ein ny platekontrakt. Dette resulterte i Tragic Kingdom, som fekk mykje speletid på MTV med songane «Just A Girl» og «Spiderweb». Det var likevel først med den tredje singelen frå albumet, «Don't Speak», at det endelege gjennombrotet kom. Singelen blei ein kjempehit, og sendte albumet opp til fyrsteplassen på den engelske albumlista.

Suksessen auka forventingarne til det følgjande album The Return of Saturn, som kom ut til blanda mottaking. Den poppa stilen førte til hitsinglar som «Simple Kind of Life» og «Ex-Girlfriend», men salsmessig var albumet ei skuffing.

 Diskografi 

 Album 

 1992: No Doubt
 1995: Beacon Street Collection
 1995: Tragic Kingdom
 2000: Return of Saturn
 2001: Rock Steady
 2003: The Singles 1992-2003
 2004: Everything In Time
 2012: Push and Shove

 Kjelder 

Denne artikkelen bygger på «No Doubt» frå ,  den 24. september 2023. 
 oppgav desse kjeldene: 
 No Doubt på DRS musikkleksikon

Bakgrunnsstoff

Kategori:Musikkgrupper skipa i 1986
Kategori:USA-amerikanske rockegrupper
Kategori:USA-amerikanske popgrupper
Kategori:Ska